नेकपा माओवादी केन्द्रका पोलिटव्यूरो सदस्य श्यामकुमार श्रेष्ठ रामेछापबाट दोस्रोपटक चुनावी प्रतिस्पर्धामा छन् । ०७० को संविधानसभा निर्वाचनमा रामेछाप २ बाट एमालेका कैलाश ढुंगेललाई पराजित गरेका श्रेष्ठ यसपटक ढुंगेलकै साथ लिएर कांग्रेसका कान्छाराम तामाङसँग प्रतिस्पर्धा गर्दैछन् ।
तत्कालीन संयुक्त जनमोर्चाबाट राजनीति थालेका श्रेष्ठ जनयुद्धकालमा माओवादीको जिल्ला सेक्रेटरी थिए । बिना बिभागीय राज्यमन्त्री श्रेष्ठ यसअघि गृहराज्यमन्त्री थिए ।
विसं. ०२८ साल पुस १ गते जन्मेका श्रेष्ठका ३ छोरा र १ छोरी छन् । अर्थशास्त्र र राजनीतिशास्त्र विषयमा स्नातक गरेका श्रेष्ठ ०४६ सालदेखि राजनीतिमा लागेका हुन् । केही समय शिक्षण पेशामा रहेका उनी ०५७ सालदेखि माओवादीको होलटाइमर भई भूमिगत बनेका थिए ।